
KELMĖS RAJONO SAVIVALDYBĖS 
TARYBA

SPRENDIMAS
DĖL KELMĖS RAJONO SAVIVALDYBĖS BENDRUOMENĖS SVEIKATOS TARYBOS NUOSTATŲ PATVIRTINIMO

2018 m. rugpjūčio 30 d. Nr. T-274 
Kelmė

Vadovaudamasi Lietuvos Respublikos vietos savivaldos 16 straipsnio 2 dalies 6 punktu, 18 straipsnio 1 dalimi bei Lietuvos Respublikos sveikatos sistemos įstatymo 63 straipsnio 6 punktu ir 69 straipsniu, Kelmės rajono savivaldybės taryba nusprendžia: 
1. Patvirtinti Kelmės rajono savivaldybės bendruomenės sveikatos tarybos nuostatus (pridedama).
2. Pripažinti netekusiais galios Kelmės rajono savivaldybės tarybos 2009 m. kovo 31 d. sprendimą Nr. T-129 „Dėl Kelmės rajono savivaldybės bendruomenės sveikatos tarybos nuostatų ir bendruomenės sveikatos tarybos sudėties patvirtinimo“ ir Kelmės rajono savivaldybės tarybos 2012 m. lapkričio 29 d. sprendimą Nr. T-374 „Dėl Kelmės rajono savivaldybės tarybos 2009 m. kovo 31 d. sprendimo Nr. T-129 „Dėl Kelmės rajono savivaldybės bendruomenės sveikatos tarybos nuostatų ir bendruomenės sveikatos tarybos sudėties patvirtinimo pakeitimo“. 
Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.


Savivaldybės meras                                                                                             Vaclovas Andrulis

KELMĖS RAJONO SAVIVALDYBĖS BENDRUOMENĖS SVEIKATOS TARYBOS NUOSTATAI


I SKYRIUS
BENDROSIOS NUOSTATOS 

1. Kelmės rajono savivaldybės bendruomenės sveikatos taryba (toliau – Taryba) yra savarankiška sveikatinimo veiklos koordinavimo institucija prie Kelmės rajono savivaldybės tarybos. 
2. Tarybos nuostatai reglamentuoja Tarybos sudėties sudarymo bendruosius reikalavimus, funkcijas, teises bei darbo veiklos organizavimo tvarką. 
3. Taryba savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos visuomenės sveikatos priežiūros įstatymu, Kelmės rajono savivaldybės tarybos priimtais sprendimais, kitais teisės aktais ir šiais nuostatais. 
4. Tarybos veiklos programa yra finansuojama iš savivaldybės biudžeto (Visuomenės sveikatos rėmimo specialiosios programos lėšų). 

II SKYRIUS
BENDRUOMENĖS SVEIKATOS TARYBOS TIKSLAS, UŽDAVINIAI IR FUNKCIJOS 

5. Tarybos pagrindinis tikslas – užtikrinti optimalius sveikatinimo veiklos rezultatus siekiant sumažinti Kelmės rajono gyventojų sveikatos netolygumus bei pagerinti sveikatos priežiūros paslaugų kokybę orientuojantis į gyventojų lūkesčius ir jų realizavimą. 
6. Tarybos uždavinys yra padėti formuoti Kelmės rajono savivaldybės visuomenės sveikatos politiką, koordinuoti tarpsektorinę sveikatinimo veiklą, skleisti gerąją praktiką, įtraukti nevyriausybines organizacijas į sveikatinimo veiklą siekiant optimalių sveikatinimo veiklos rezultatų. 
7. Viena iš pagrindinių Tarybos prerogatyvų yra Kelmės rajono savivaldybės merui ir Kelmės rajono savivaldybės tarybai patarti, kaip rengti ir įgyvendinti savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemones bei nustatyti savivaldybės Visuomenės sveikatos rėmimo specialiosios programos lėšų naudojimo prioritetus, atlikti kitas funkcijas, priskirtas pagal Tarybos veiklą reglamentuojančius įstatymus bei Tarybos nuostatus. 
8. Taryba, įgyvendindama pagrindinį tikslą ir uždavinius, atlieka šias funkcijas:
8.1. gauna informaciją iš savivaldybių ir valstybės institucijų, įstaigų, nevyriausybinių ir tarptautinių organizacijų, reikalingą nuostatuose numatytoms funkcijoms vykdyti, ją analizuoja;
8.2. bendradarbiauja su Kelmės rajono savivaldybės ir valstybės institucijomis bei įstaigomis, nevyriausybinėmis organizacijomis;
8.3. vertina, kaip vykdomos sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemonės Kelmės rajono savivaldybės įstaigose ir organizacijose; 
8.4. nustato Kelmės rajono savivaldybės visuomenės sveikatos rėmimo specialiosios programos lėšų panaudojimo prioritetus ir šios programos priemonių įgyvendinimo planą; 
8.5. teikia informaciją ir pasiūlymus sveikatinimo klausimais Kelmės rajono savivaldybės ir valstybės institucijoms, įstaigoms, visuomenės informavimo priemonėms, nevyriausybinėms organizacijoms;
8.6. Taryba iki einamųjų metų kovo 1 dienos Kelmės rajono savivaldybės tarybai teikia veiklos ataskaitą, kuri yra sudedamoji Kelmės rajono savivaldybės vykdomų visuomenės sveikatos priežiūros funkcijų įgyvendinimo ataskaitos dalis ir tvirtinama Kelmės rajono savivaldybės tarybos sprendimu. 

III SKYRIUS
BENDRUOMENĖS SVEIKATOS TARYBOS TEISĖS 

9. Taryba turi teisę: 
9.1. jos kompetencijai skirtais klausimais gauti iš Kelmės rajono savivaldybės valdymo institucijų, savivaldybės teritorijoje esančių įmonių, įstaigų, organizacijų informaciją, reikalingą veiklą reglamentuojančių įstatymų ir savivaldybės patvirtintų nuostatų numatytoms funkcijoms vykdyti;
9.2. dalyvauti Kelmės rajono savivaldybės ir šalies renginiuose, skirtuose visuomenės sveikatos priežiūrai;
9.3. pagal kompetenciją teikti siūlymus Kelmės rajono savivaldybės tarybai, savivaldos institucijoms; 
9.4. lankytis Kelmės rajono savivaldybės teritorijoje esančiose sveikatos priežiūros įstaigose, mokymo ir ugdymo įstaigose, visuomeninėse organizacijose ir klubuose, susipažinti su jų veikla. 

IV SKYRIUS
BENDRUOMENĖS SVEIKATOS TARYBOS SUDĖTIS IR DARBO VEIKLOS ORGANIZAVIMAS

10. Kelmės rajono savivaldybės taryba sudaro Tarybą, skiria jos pirmininką ir tvirtina šios Tarybos nuostatus. 
11. Taryba sudaroma Kelmės rajono savivaldybės tarybos sprendimu 4 metams.
12. Tarybą sudaro: 1/3 savivaldybės paskirtų asmenų, 1/3 savivaldybės įmonių, įstaigų, organizacijų atstovų, 1/3 visuomeninių organizacijų, ginančių visuomenės sveikatos interesus, atstovai. 
13. Tarybai vadovauja Kelmės rajono savivaldybės tarybos paskirtas pirmininkas, o Tarybos nariai renka pirmininko pavaduotoją.
14. Siektina, kad Tarybos pirmininkas ir jo pavaduotojas turėtų administracinio darbo patirtį. 
15. Jei Tarybos narys negali eiti Tarybos nario pareigų (atsistatydina, atšaukiamas, suserga, miršta, kt.), jis pakeičiamas iki kadencijos pabaigos jį delegavusios institucijos kitu asmeniu.
16. Tarybos nariai gali dalyvauti Tarybos darbe tik pasirašę nešališkumo deklaraciją (1 priedas), kurioje pasižada objektyviai, dalykiškai, be išankstinio nusistatymo, vadovaudamiesi lygiateisiškumo principu atlikti savo pareigas, vengti viešųjų ir privačių interesų konflikto ir, esant jo grėsmei, nedelsdami informuoti apie tai Tarybos pirmininką ir narius bei nusišalinti nuo pareigų atlikimo, bei konfidencialumo pasižadėjimą (2 priedas), kuriame pasižada, atlikdami pareigas, Tarybos gautą konfidencialią informaciją naudoti tik pareigų Taryboje atlikimo tikslais ir jos neskleisti, išskyrus Lietuvos Respublikos įstatymuose nustatytus atvejus. 
17. Kelmės rajono savivaldybės administracijos paskirtas Tarybos sekretorius pasirašo Nuostatų 16 punkte nurodytą konfidencialumo pasižadėjimą, nors ir nėra Tarybos narys. 
18. Tarybos pirmininkas:
18.1. organizuoja Tarybos darbą, jai vadovauja, veikia Tarybos vardu, atsako ir atsiskaito už jos veiklą;
18.2. kasmet rengia metinį Tarybos veiklos planą, kurį tvirtina Kelmės rajono savivaldybės taryba;
18.3. organizuoja plano vykdymo vertinimą ne rečiau kaip vieną kartą per ketvirtį;
18.4. tvirtina Tarybos darbo reglamentą;
18.5. pasirašo Tarybos vardu siunčiamus dokumentus, posėdžių protokolus, nutarimus, bendradarbiavimo sutartis ir kitus dokumentus;
18.6. organizuoja Tarybos nutarimų įgyvendinimo kontrolę;
18.7. šaukia Tarybos posėdžius, tvirtina posėdžių darbotvarkę, pirmininkauja posėdžiuose;
18.8. skelbia balsavimą ir jo rezultatus;
18.9. sprendžia Tarybos narių nusišalinimo klausimą; 
18.10. informuoja Kelmės rajono savivaldybės tarybą apie savivaldybėje vykdomą prevencinę veiklą: ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemones. 
19. Tarybos pagrindinė veiklos forma yra posėdžiai. 
20. Posėdžiai yra vieši, protokoluojami, įforminami ir saugomi teisės aktų nustatyta tvarka: protokolą pasirašo Tarybos pirmininkas ir sekretorius; nepritariantis Tarybos sprendimui narys gali pareikšti savo kitokią nuomonę, apie tai daromas įrašas protokole; atskirą nuomonę galima pateikti raštu per 1 dieną nuo posėdžio ir pridėti prie protokolo; posėdžio rezultatai skelbiami savivaldybės tinklalapyje.
21. Posėdžiai šaukiami pagal Tarybos pirmininko patvirtintą darbo reglamentą Tarybos darbo reglamente nurodytais būdais ir laiko terminais. Neeilinis posėdis gali būti šaukiamas, jei to prašo ne mažiau kaip pusė Tarybos narių.
22. Posėdžio sprendimas laikomas teisėtu, jeigu posėdyje dalyvauja ne mažiau kaip du trečdaliai Tarybos narių.
23. Visi Tarybos sprendimai priimami atviru balsavimu, paprasta balsų dauguma. Balsams pasiskirsčius po lygiai, lemia Tarybos pirmininko balsas. 
24. Tarybos narys neturi balso teisės ir neįskaitomas į posėdžio kvorumą, jeigu turi privatų interesą svarstomu klausimu, jis nusišalina nuo balsavimo.
25. Tarybos narys, negalintis atvykti į posėdį, praneša apie tai Tarybos pirmininkui Tarybos darbo reglamento nustatyta tvarka. 
26. Tarybos narys, negalintis atvykti į posėdį, turi teisę, susipažinęs su Tarybos pirmininko pateikta medžiaga, iš anksto raštu (ar el. paštu) balsuoti dėl kiekvieno posėdžio darbotvarkės klausimo. Toks balsavimas įskaitomas į posėdžio kvorumą ir balsavimo rezultatą.
27. Tarybos posėdžiuose balsavimui pateikiami tik tie klausimai, kurie iš anksto buvo pateikti Tarybos nariams posėdžio darbotvarkėje.
28. Tarybos sprendimas įsigalioja kitą dieną po jo priėmimo, jei sprendime nenumatoma kita įsigaliojimo data.
29. Pasiūlymus dėl sveikatinimo veiklos savivaldybėje gerinimo Taryba rengia ir teikia savivaldybės nustatyta tvarka.
30. Tarybos sudėties ir veiklos keitimas, atšaukimas atliekamas Kelmės rajono savivaldybės tarybos sprendimu. 

V SKYRIUS
BAIGIAMOSIOS NUOSTATOS 

31. Tarybos sprendimai skundžiami Lietuvos Respublikos administracinių bylų teisenos įstatymo nustatyta tvarka. 
1 priedas

	
(asmens vardas ir pavardė)


NEŠALIŠKUMO DEKLARACIJA

20__ m._____________ d. Nr. ______
__________________________
(vietovės pavadinimas)
Būdamas Kelmės rajono savivaldybės bendruomenės sveikatos tarybos nariu, pasižadu:
                        (atliekamų pareigų pavadinimas)

1. Objektyviai, dalykiškai, be išankstinio nusistatymo, vadovaudamasis lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).
2. Nedelsdamas raštu pranešti apie galimą viešųjų ir privačių interesų konfliktą, paaiškėjus bent vienai iš šių aplinkybių:
2.1. visuomenės sveikatos rėmimo specialios programos lėšomis finansuojamuose projektuose kaip paraiškėjęs dalyvauja man artimas asmuo arba juridinis asmuo, kuriam vadovauja toks asmuo; 
2.2. aš arba man artimas asmuo: 
2.2.1. esu (yra) paraišką pateikiančio juridinio asmens valdymo organų narys; 
2.2.2. turiu (-i) paraišką pateikiančio juridinio asmens įstatinio kapitalo dalį arba turtinį įnašą jame;
2.2.3. gaunu (-a) iš paraišką pateikiančio juridinio asmens bet kokios rūšies pajamų;
2.3. dėl bet kokių kitų aplinkybių negaliu laikytis 1 punkte nustatytų principų. 
3. Man išaiškinta, kad:
3.1. man artimi asmenys yra: sutuoktinis, mano ir mano sutuoktinio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;
3.2. gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu sprendimu susijusių sprendimų priėmimo, Bendruomenės sveikatos tarybos pirmininkas ar pirmininko pavaduotojas jam nesant, sustabdo mano dalyvavimą su atitinkamu projektu susijusių sprendimų priėmimo procese ar jo stebėjime ir atlieka mano su projektu susijusios veiklos patikrinimą. Pirmininkas ar pirmininko pavaduotojas, nustatęs, kad patekau į interesų konflikto situaciją, pašalina mane iš su atitinkamu projektu susijusių sprendimų priėmimo proceso ar jo stebėjimo. 

____________________                             ____________________	                   ________________
(atliekamų pareigų pavadinimas)                                     (Parašas)                                                (Vardas pavardė)
	
















2 priedas

_________________________________________________________
(asmens vardas ir pavardė)


KONFIDENCIALUMO PASIŽADĖJIMAS 

20_____ m. __________________ d.



Aš, _______________________________, pasižadu:	
                  (vardas ir pavardė) 
1.1.	saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant projektus bei atliekant kitas Kelmės rajono savivaldybės bendruomenės sveikatos tarybos nario funkcijas. 
1.2.	man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2.	Pareiškiu, kad man išaiškinta, kad konfidencialią informaciją sudaro:
2.1.	projektų duomenys ir turinys;
2.2.	projektų vertinimo išvados;
2.3.	projektų vertinimo rezultatų duomenys;
2.4.	kita informacija, susijusi su projektų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3.	Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.


_______________________		_________________________________
                   (Parašas)	 		                           (Vardas ir pavardė)

